Mgangado - Wikipedia, Ensaeklopedia ya mahala
Mgangado laêditšê ka gare KwaZulu Natala
47.44 km2 (18.32 sq mi)
Mgangado ke toropo wa Mmušôselegae wa Big Five Hlabisa go feta Mmasepala Setereke tša Umkhanyakude ka moka Afrika Borwa.
↑ 1.0 1.1 1.2 1.3 "Main Place Mgangado". Census 2011.
Le tšwa go "https://nso.wikipedia.org/w/index.php?title=Mgangado&oldid=37957"
Letlakala le fetotšwe la mafelelo ka 15:06, 2 Phupu 2018. Jobo 33 | Beibele Inthaneteng | Phetolelo ya Lefase le Lefsa
33 “Bjale wena Jobo, hle ekwa mantšu a ka,Tšohle tše ke di bolelago o di sekegele tsebe. 2 Bona hle! Ke swanetše go bula molomo wa ka;Leleme la ka gotee le magalagapa+ a ka di swanetše go bolela. 3 Dipolelo tša ka ke go loka ga pelo+ ya ka,Melomo ya ka e bolela tsebo ka potego.+ 4 Moya wa Modimo wona o ntirile,+Mohemo wa Ramatlaohle wona o mphile bophelo.+ 5 Ge e ba o kgona, o mphetole,Beakanya mantšu pele ga ka; itokišetše go iphetolela. 6 Bona! Go Modimo wa therešo ke fo ba seo o lego sona;+Le nna ke bopilwe ka letsopa.+ 7 Bona! Go boifiša ga ka go se ke gwa go tšhoša,Le gona kgatelelo+ yeo ke e tlišago e ka se go imele. 8 Fela wena o boletše ke hlwaile tsebe,Gomme ka dula ke ekwa modumo wa mantšu a gago ge o re: 9 ‘Ke sekile, ga ke tshele molao;+Ke hlwekile, gomme ga ke na molato.+ 10 Bona! Modimo o hwetša dinako tša go nkganetša,O ntšea ke le lenaba la gagwe.+ 11 O patagantše dinao tša ka ka dikota setokising,+O šetša ditsela tša ka ka moka.’+ 12 Bona! Ke go araba ka gore o be o se wa nepa go se;+Gobane Modimo o feta motho wa nama le madi kgolekgole.+ 13 Ke ka baka la’ng o be o phegišana le yena?+Na ke ka ge mantšu a gago ka moka a sa a arabe?+ 14 Gobane Modimo o bolela gateeLe ge e le gabedi+—le ge motho a sa lemoge seo— 15 O bolela torong,+ ponong+ ya bošego,Ge batho ba ile ka boroko,Nakong ya ge ba robetše malaong.+ 16 Ke gona moo a khupollago ditsebe tša batho,+Ge a ba nea keletšo a e tiiša ka seka sa gagwe, 17 Gore a retolle motho go seo a se dirago,+Le gore boikgantšho+ bjona a bo utele monnatia. 18 O thibela moya wa gagwe go ya lebitleng,+Gomme a thibela gore bophelo bja gagwe bo se fedišwe ke sebetša.+ 19 O kgalengwa ka bohloko a le malaong a gagwe,Gomme marapo a gagwe a dulela go opa. 20 Bophelo bja gagwe bo mo hlaswiša dijo,+Le moya wa gagwe wa hlaswa dijo tše di ratwago. 21 Nama ya gagwe e a fela ya hwelela,Ke moka marapo a gagwe ao a bego a sa bonwe a šala molaleng. 22 Moya wa gagwe o batamela lebitleng,+Bophelo bja gagwe bjona bo batamela bao ba bo beago kotsing 23 Ge e ba a na le moromiwa,Mmoleledi, o tee go ba sekete (1 000),Gore a botše motho seo se lokilego, 24 Gona Modimo o a mo gaugela a re:‘O se mo lese a theogela lebitleng!+Ke hweditše topollo!+ 25 Gona anke nama ya gagwe e be e nanana go feta bofseng;+A a boele mehleng ya matla a bofseng bja gagwe.’+ 26 O tla lopa Modimo gore a mo thabele,+O tla bona sefahlego sa gagwe ka go hlalala,A tsošološa toko ya Gagwe go motho wa nama le madi. 27 O tla opelela batho a re:‘Ke dirile sebe;+ ke kgopamišitše se se lokilego,Gomme ke be ke sa swanela go ba ke dirile seo. 28 O lopolotše moya wa ka gore o se fetele lebitleng,+Bophelo bja ka bjona bo tla bona seetša.’ 29 Bona! Dilo tše ka moka Modimo o a di dira,Go monnatia o di dira gabedi goba gararo, 30 Gore a gomiše moya wa gagwe lebitleng,+E le gore a edišetšwe ka seetša sa bao ba phelago.+ 31 Hlwaya tsebe wena Jobo! Ntheetše!Homola, gomme nna ke tla bolela. 32 Ge e ba go na le mantšu a o nyakago go a bolela, mphetole;Bolela, gobane ke kgahlwa ke go loka ga gago. 33 Ge e ba a se gona, gona wena o ntheetše;+O homole, gomme nna ke tla go ruta bohlale.”